ྙིང་རུས་ནུས་པར་བྱིན་གྱིས་རློབས།།འཕོ་བ་མ་བསྒོམས་སངས་རྒྱས་ཀྱི་ཁྲིད་དོ།།དེ་ལྟར་དལ་འབྱོར་རྙེད་པར་དཀའ
པབ་ལ་བསམས་ནས་དལ་བའི་རྟེན་ལ་སྙིང་པོ་བླང་།ཚེ་མི་རྟག་པའི་ཚུལ་ལ་བསམས་ནས་བརྩོན་འགྲུས་ཀྱི་ལྷག་གིས་ཟ་བས།འཁོར་བ་མཐའ་དག་སྡུག་བསྔལ་གྱི་རང་བཞིན་དུ་ཤེས་ནས་ངེས་འབྱུང
དང་སྙིང་རྗེའི་བློ་བསྐྱེད།རྒྱུ་འབྲས་ཀྱི་རྣམ་གྲངས་ཤེས་ནས་དགེ་སྡིག་ལ་སྤང་བླང་དུ་བྱ།ཐར་པའི་ཕན་ཡོན་དྲན་པས་འབྲས་བུ་ལ་བྲོད་པ་བསྐྱེད།ཡང་དག་པའི་དགེ་བའི་བཤེས་གཉེན་བསྟེན་ནས
དགོངས་སྤྱོད་བསླབ་པ་སྟེ།ཐུན་མོང་ཕྱིའི་སྔོན་འགྲོ་ཁྲིད་རྐང་དྲུག་དང་།དཀོན་མཆོག་གསུམ་ལ་སྐྱབས་སུ་བཟུང་ནས་ཐར་པའི་ལམ་གྱི་རྟེན་གཞི་བཅའ།བྱང་ཆུབ་མཆོག་ཏུ་སེམས་བསྐྱེད་དེ་
རྒྱལ་སྲས་ཀྱི་སྤྱོད་པ་རྒྱ་མཚོའི་ཁོག་ཕུབ།རྡོ་རྗེ་སེམས་དཔའི་སྒོམ་དགྲས་ལ་བསྟེན་ནས་ཉེས་པ་ཐམས་ཅད་ཀྱི་རྩ་བ་སྡིག་ལྟུང་སྟོབས་བཞིའི་སྒོ་ནས་བཤགས།སྐུ་གསུམ་གྱི་ཞིང་ཁམས་མཎྜལ།
དུ་ཕུལ་ཏེ།ཡོན་ཏན་ཐམས་ཅད་ཀྱི་རྩ་བ་བསོད་ནམས་དང་ཡེ་ཤེས་ཀྱི་ཚོགས་གསག།བྱིན་རླབས་ཐམས་ཅད་ཀྱི་འབྱུང་གནས་བླ་མ་ལ་གསོལ་བ་བཏབ་སྟེ་རྟོགས་པའི་ཡེ་ཤེས་རང་ཆུད་ལ་སྐྱེད་པ

སྟེ།ཐུན་མིན་ནང་གི་སྔོན་འགྲོ་ཁྲིད་རྐང་ལྔ་དང་།ལམ་མཐར་མ་ཕྱིན་པར་འཆི་བ་ཐོག་བབ་ཏུ་བྱུང་ན་དག་པའི་ཞིང་དུ་མཚམས་སྦྱོར་བ་འཕོ་བ་མ་བསྒོམ་སངས་རྒྱས་ཏེ་ཁྱོན་ཁྲིད་རྐང་བཅུ་གཉིས་ཡིན་ལ
དེ་དག་ཀྱང་སྔོརྗོདན་འགྲོ་བློ་ལྡོག་བཞི་དང་།ཐར་པའི་ཕན་ཡོན་ལ་བརྟེན་ཏེ་བཅོས་མ་མ་ཡིན་པའི་ངེས་འབྱུང་བ་སྐྱེད་ཅིང་ལམ་ཐམས་ཅད་ཀྱི་སྒོ་ཕྱེ།ཡོན་ཏན་ཐམས་ཅད་ཀྱི་འབྱུང་གནས་དགེ་བའི་བཤེས
གཉེན་བསྟེན་ཏེ་ལམ་གྱི་རྟེན་འབྲེལ་བསྒྲིག།སྐྱབས་འགྲོས་གཞི་བཟུང་།བྱང་ཆུབ་མཆོག་ཏུ་སེམས་བསྐྱེད།ཕྱིན་དྲུག་གི་ལམ་ལ་བསླབས་ནས་རྣམ་པ་ཐམས་ཅད་མཁྱེན་པ་རྫོགས་པའི་སངས
རྒྱས་ཀྱི་ལམ་ཡང་དག་པ་ལ་ཁྲིད་པར་བྱེད་པ་སྟེ།ཁྲིད་ཚུལ་གཞན་དུ།སྣང་བ་གསུམ་དང་།སྐྱེས་བུ་གསུམ་དང་།ཕྱག་ཆེན་མདོ་ལུགས་སུ་ཁྲིད་པར་གྲགས་པ་ལ་སོགས་པ་ཐམས་ཅད་ཀྱི་ལམ
གནད་ཡོངས་སུ་རྫོགས་པ་འདི་ཙམ་དུ་འདུས་པ་ཡིན་ལ།ཐབས་བླ་ན་མེད་པ་རྡོར་སེམས་དང་མཎྜལ་ལ་བསྟེན་པའི་བསགས་སྤྱོད་གཉིས་དང་།ཟམ་མོ་བྱིན་རླབས་ཀྱི་གསང་ལམ་བླ་མའི་རྣལ་འབྱོར་དང་།
མ་བསྒོམས་པར་སངས་རྒྱས་པ་འཕོ་བའི་གདམས་པ་རྣམས་ནི།ཁྲིད་ཚུལ་འདིའི་ཁྱད་པར་གྱི་ཆོས་བླ་ན་མེད་པ་ཡིན།ད་དུང་ཡང་སྙིང་ཐིག་རྡོ་རྗེ་སྙིང་པོའི་ལམ་གྱི་དངོས་གཞི་ཐུན་མོང་མ་ཡིན

པའི་སྒོར་འཇུག་པ་ལ་ནི།ཁྱད་པར་གྱི་སྔོན་འགྲོའི་སྒོ་ནས་སྐུ་གསུམ་དང་སེམས་རིག་གི་སྣ་ཁྲིད་དེ།དོན་གྱི་ངོ་སྤྱོད་རིག་པ་རྩལ་གྱི་དབང་བསྐུར་ནས་གཟོད་ཉམས་ཁྲིད་དམར
བཅང་དུ་འདེབས་པ་ཡིན་ནོ།།དེ་ལྟར་བཤད་པ་ཐམས་ཅད་ཀྱང་ཚིག་གི་སྨན་ཆ་དང་སྡེབ་སྦྱོར་གཙོ་བོར་མ་བཏོན་པར།རྗེ་བླ་མའི་གསུང་སྨོས་ཞལ་གདམས་ཀྱི་གསུང་ངག་ཇི་ལྟར་ཡོད་པ་ལྟར་ལ།།
རང་ཆོག་གི་བསྲེ་བསླད་སྤོང་ཅི་ནུས་སུ་སྤངས་ཏེ་གོ་སླ་བ་དང་སེམས་པ་ཕན་པ་ཁོ་ན་གཙོ་བོར་བཏོན་ནས་བྲིས་ཤིང་།དེ་ལས་ཀྱང་མཚང་འདོན་གྱི་ཞལ་གདམས་དམིགས་ཀྱིས་བཀར་ནས་གསུངས་པ་དུ་མ
ཡོད་པ་རྣམས་ཀྱང་རང་གིས་གང་ཟིན་ཐམས་ཅད་སྐབས་ཅི་རིག་པར་འགྲོས་དོན་གྱི་ཚུལ་དུ་བཀོད་པ་ཡིན་ལ།དེ་དག་ཀྱང་གཞན་སྐྱོན་ལྟ་བའི་མིག་སྒོར་ནི་མི་བཟུང་སྟེ།ཁ་ནང་དུ་ལོག་ནས་རང་སྐྱོན་ལྟ
བའི་མེ་ལོང་དུ་བྱས་ནས།སྐྱོན་མཚང་དེ་དག་རང་ལ་ཡོད་དམ་མེད་ལེགས་པར་བརྟག།ཡོད་པར་འདུག་ན་སྐྱོན་ངོས་བཟུང་།མཚང་ཡུལ་ནས་ཕུད་དེ་ཡང་དག་པའི་ལམ་ལ་བློ་ལྷན་གྱིས་འགྲོ
བབ་ཞིག་ཏུ་རང་གིས་རང་རྒྱུད་འཆོས་དགོས་པ་ཡིན་པས་ན།ཇོ་བོ་རྗེ་ལྷ་གཅིག་གི་ཞལ་ནས།དགེ་བའི་བཤེས་གཉེན་གྱི་མཆོག་མཚང་ལ་རྒོལ་བ་ཡིན།གདམས་ངག་གི་མཆོག་མཚང་ཐོག་ཏུ

འབེབས་པ་ཡིན།གྲོགས་ཀྱི་མཆོག་དྲན་པ་དང་ཤེས་བཞིན་ཡིན།སྐུལ་མའི་མཆོག་དགྲ་བགེགས་དང་ན་ཚེ་སྡུག་བསྔལ་ཡིན།ཐབས་ཀྱི་མཆོག་བཅས་བཅོས་མེད་པ་ཡིན།ཞེས་གསུངས
པ་ལྟར་གདམས་ངག་མཚང་ཐོག་ཏུ་ཕབ།ཆོས་དང་རང་སེམས་སུ་དག་བྱས།རྒྱུན་ཏུ་དྲན་པ་དང་ཤེས་བཞིན་གྱིས་བཟུང་སྟེ་ལེ་ལན་ཐམས་ཅད་རང་ལ་བདའ་ཞིང་།ཀུན་རྟོག་ངན་པ་གཅིག་སྐྱེས
པ་ཚུན་ཆད།ཁ་ཡན་ཏུ་མི་བཏང་བར་རང་རྒྱད་ཆོས་ཀྱིས་འདུལ་བ་ནི་གནད་དམ་པ་ཡིན་ནོ།།དེ་ལྟར་བྱས་ན་རང་དྲིན་དང་ལ་ཆེ།ཆོས་ཀྱིས་སེམས་ལ་ཕན།བླ་མ་བསྟེན་པ་ལ་དོན་སྒོ་བྱུང་བ་ཡིན་ཏེ།།
ཇོ་བོའི་ཞལ་ནས།ཕན་བཏགས་པའི་མཆོག་ཆོས་ལ་བཙུད་པ་ཡིན།ཕན་ཐོགས་པའི་མཆོག་ཆོས་ལ་བློ་ལྔ་འགྱུར་བ་ཡིན་གསུངས།མདོར་ན་དྭ་རེས་དལ་འབྱོར་གྱི་མི་ལུས་ཐོབ།མཚན་ལྡན་གྱི
བླ་མ་མཇལ།ཟབ་མོའི་གདམས་དག་ཐོབ།ཆོས་ཐེག་པ་རིམ་དགུ་ཉམས་སུ་བླངས་ནས་སངས་རྒྱས་རང་ལ་བསྒྲུབ་ཏུ་ཡོད་པའི་སྐབས་འདིར།ཚེ་རབས་གཏན་གྱི་ཆུས་ཚུགས་ན་ད་རེས་མ་ཚུགས་ན་ད་ངེས།
བློབློ་ལེགས་ན་ད་ངེས་ཉེས་ན་ད་རེས།འདུན་མ་གཏན་ལེགས་དང་གཏན་ཉེས་ཀྱི་ས་མཚམས་ཆོ་གང་དུས་བརྒྱའི་ཟ་མ་ལན་གཅིག་ཡིན་པས།རང་མགོ་ཉི་མ་ཆོས་ཀྱིས་བཏོན་ནས་དུས་རྟག་ཏུ་འཆི་བའི

སྐུལ་མ་གདབ།ཚེ་འདིའི་བློ་སྣ་བསྟུང་།བརྩོན་འགྲུས་སྲོག་དང་བརྡོས་ནས་དགེ་སྒྲུབ་དང་སྡིག་སྤང་ལ་རབང་།མཚན་ཉིད་ཀུན་ལྡན་གྱི་བླ་མ་བསྟེན་ནས་ཅི་གསུང་དང་དུ
བླང་།བློ་སྙིང་བྲང་གསུམ་དཀོན་མཆོག་གསུམ་ལ་གཏད་དེ།སྐྱིད་ན་དཀོན་མཆོག་གི་ཐུགས་རྗེ།སྡུག་ན་སྔོན་བསགས་ཀྱི་ཁས་འཕྲོད་ཤེས་ཤིང་།བསམ་པ་བཟང་པོ་བྱང་ཆུབ་ཀྱི་སེམས་དང་།
ལྡན་པའི་ངང་ནས་ཉམས་ལེན་བསགས་སྦྱོང་གཉིས་ལ་འབད་དེ།མཐར་ཐུག་མོས་གུས་དང་དམ་ཚིག་རྣམ་པར་དག་པའི་སྒོ་ནས།བརྒྱུད་ལྡན་གྱི་བླ་མ་མཆོག་དང་ཐུགས་ཡིད་དབྱེར་མེད་དུ་འདྲེས་ཏེ།།
ཚེ་འདིར་བཙན་ས་ཟིན་པར་བྱ་ཞིང་།མ་རྒན་སེམས་ཅན་ཐམས་ཅད་འཁོར་བའི་བཙོན་དོང་ནས་འདོན་པའི་བློ་སྟོབས་ཀྱི་ཁུར་ཁྱེར་བ་ནི།གདམས་ངག་གི་གནད་ཐམས་ཅད་བསྡུས་པ་ཡིན་ནོ།།
དེ་ལྟར་བརྒྱུད་གསུམ་མན་ངག་བདུད་རྩིའི་ཀླུང་།།བརྒྱུད་ལྡན་བླ་མའི་ཞལ་ཆབ་དངར་མོའི་བཅུད།།རིམ་དགུའི་ཐེག་པའི་ཉམས་ལེན་སྙིང་པོའི་གནད།།མ་ནོར་ཡོངས་སུ་བསྡུས་པ་འདི་ཁོ་ན།།
སྤོས་བཤད་ཚིག་གི་སྦུན་པ་ཡོངས་དོང་ནས།།ཡང་ཟབ་ཉམས་ལེན་གནད་ཀྱི་རོ་བསྡེབས་ཏེ།།ཉམས་མྱོང་ཞལ་གྱི་གདམས་པས་བཙོས་པའི་བཅུད།།ལེགས་བཤད་འདི་ནི་གཡོས་ལེགས

ཁ་ཟས་འདྲ།།གཤིས་ངན་དུག་གསུམ་སྤྱོད་པའི་ཐ་རྒོད་ལ།།མཆོང་འདོན་ཞལ་གདམས་རྡོ་རྗེའི་ཐོང་བཙུགས་ཏེ།།ཡང་དག་དམ་ཆོས་རླན་གྱིས་འདེབས་མཁས་པ།།ལེགས་བཤད་འདི
ནི་ཐབས་མཁས་ཞིང་པ་འདྲ།།ངེས་འབྱུང་བློ་སྣ་གཤིམ་པོའི་ཞིང་ས་ལ།།བྱང་ཆུབ་སེམས་ཀྱི་ས་བོན་ལེགས་བཏབ་ནས།།བསགས་སྐྱོང་ཐབས་ཀྱིས་ཡོན་ཏན་འབྲས་སྐྱེད་པ།།ལེགས
བཤད་འདི་ནི་སྐལ་བཟང་ལོ་ཏོག་འདྲ།།རང་སྐྱོན་མ་ཚང་ནས་བྲུས་ཏེ་དྲུངས་འབྱིན་ཞིང་།།ཡོན་ཏན་ཐབས་མཁས་ངག་གིས་ལན་བརྒྱར་འདོམས།།རྟག་ཏུ་ཕན་པ་འབའ་ཞིག་ལྷུར་ལེན་པ།
ལེགས་བཤད་འདི་ནི་མ་མ་སྡུག་གུ་འདྲ།།ཚིག་ཙམ་མ་ཡིན་དོན་གྱི་ཟབ་ཁྱད་ཅན།།མཚུངས་མད་དམ་པའི་ཞལ་རླངས་མ་ཡལ་བ།།ལེགས་བཤད་འདི་འདྲ་སྙིང་གི་ནོར་བུ་རུ།།ཐོང་རྣམས
ཡང་དག་ལམ་གྱིས་ཟིན་པར་ངེས།།ཕན་དང་སྒྲུབ་པ་ལྷུར་ཡིན་དམ་པའི་གཞུང་།།སྒྲ་དང་སྙན་དྲག་ཚིག་གིས་མ་ཡིན་ཏེ།།ཕལ་དང་གྲོང་པའི་ངག་གིས་ཡང་དག་ལམ།།ལེགས་འདོམས
སེམས་དཔའ་རྣམས་ཀྱི་ཁྱད་ཆོས་ཡིན།།གཞུང་བཤད་ཚིག་གི་སྤྲོས་པ་རྒྱ་ཆེ་ཡང་།།བློ་རྨོངས་ཡིད་ཀྱི་ཁང་བུར་འཇུག་དཀའ་ཞིང་།།དོན་ཟབ་ལྟ་གྲུབ་མ་ཐོན་པོའི་ཁ་སྐད་ཀྱང་།།སྙིགས

སྤྱོད་བྲོ་ཆུང་སྐྱེ་བོས་ཉམས་ལེན་དཀའ།།དེ་སླད་གཞུང་འདི་ཤེས་སྤ་དོན་དུ་འདུས།།བློ་ཆུང་བློ་ཡི་ཁུང་བུར་གསེར་གྱི་བཅུད།།བློ་དམན་ཡིད་ཀྱི་མུན་པར་མར་མེ་བཞིན།།
དོན་བཟང་རང་གསལ་ཁྲོ་མེད་སློབ་དཔོན་ཡིན།།བཤད་ལམ་ཚིག་ལ་ཞེན་པའི་མཁས་པ་དང་།།གཞུང་ལུགས་གདམས་པར་མ་ཤར་སྟོན་ཆེན་ཀྱང་།།རྣམ་པའི་མན་ངག་བཅུད་འདི་འཐུངས་དང
གཟོད།།ཉམས་ལེན་གནད་ཀྱི་ལུས་ཟུངས་ལོས་ཀྱང་རྒྱས།།སྟོང་སྦོམ་མུན་རྡོ་འཕེན་པའི་སྒོམ་ཆེན་དང་།།དགེ་སྦྱོར་བྱས་ཡུས་འདྲེན་པའི་སྒྲུབ་པ་པོ།།རང་རྒྱུད་ཚོད་མ་ལོངས་པའི་གྲུབ་བཅུ
རྣམས།།ལམ་འདི་མཐོང་ན་སྙིང་གི་ཐུར་མ་བྱེད།།བཤད་ཡམ་ཚིག་གི་སྤྲོས་གཞུང་མད་ཐོས་ཤིང་།།སྐན་ཚིག་འཇའ་ཚོན་རི་མོ་བྲི་མཁས་ཀྱང་།།དྲན་ལྡན་བླ་མའི་ཞལ་རྒྱུན་མ་ལགས་པ།།
རང་བཟོའི་ཚིག་རིས་བསྲེས་པ་འདི་ལ་མེད།།མཚུངས་མེད་བླ་མ་སངས་རྒྱས་དངོས་བྱོན་ཏེ།།གངས་ལྗོངས་འཇིག་རྟེན་སྐལ་བ་བཟང་པོ་རུ།།གྱུར་པའི་དུས་ཚོད་དེ་ལས་འགྱངས་མིན་པས།།ད་དུང
རྡོ་རྗེའི་མཆེད་གཞུག་འདི་ལ་དཔང་།།དེ་སླད་ཡང་དག་བཀའ་ཡི་བསྡུ་བ་རུ།།བརྩོན་པའི་རྒྱུ་ཡང་དམ་པའི་དྲིན་ལས་ཏེ།མོས་གུས་བསམ་པ་བཟང་པོའི་ལག་རིས་ལ།།ཡི་རངས་ལྷར་བཅས

མཆེད་ཀྱིས་སྩལ་བར་རིགས།།སྨད་ནས་འབྱོན་པའི་སྐལ་བཟང་གང་ཟག་ཀྱང་།།ཚུལ་འདི་མགྲོ་ན་བླ་མ་ས་ས་བྱས་དེ།།དངོས་སུ་མཇལ་བའི་མོས་གུས་སྐྱེད་ཅིག་དང་།།གསུང་གི་གནད་
ནོར་འཁྲུལ་མེད་དམ་སྐམ།།དེ་འདྲ་དེ་ལས་གང་ཞིག་ཐོབ་པ་ཡི།།དགེ་བ་དེ་ཡང་མར་གྱུར་འགྲོ་བ་ཀུན།།བཤེས་གཉེན་དས་པས་ཟིན་ནས་དམ་པའི་གསུང་།།སྒྲུབ་པའི་འབྲས་ལེགས་མཐོང
བའི་རྒྱུ་རུབསྔོ།།ཁྱད་པར་མཚུངས་མེད་བླ་མ་རྫོགས་སངས་རྒྱས།།དེ་ཡི་ཞལ་གྱི་བདུད་རྩིས་བསྐྱངས་མཐའ་དག།ཙོམ་བུ་གཅིག་ཏུ་མངོན་པར་སངས་རྒྱས་ནས།།འགྲོ་བའི་འདྲེན་པར
ཆས་པའང་མཐོར་གྱུར་ཅིག།དམ་པའི་ལེགས་བཤད་བདུད་རྩིའི་བཅུད་གསོལ་ཏེ།།གདམས་པའི་མྱོས་གླུས་སྐལ་བཟང་ཡིད་འགུགས་པའི།།དྲིན་ཆེན་བླ་མའི་རྒྱལ་ཚབ་མཆོག་རྣམས་ཀྱང་།།
ཞབས་པད་རྡོ་རྗེའི་ཁྲི་ལ་བརྟན་གྱུར་ཅིག།བདག་ཀྱང་དེང་ནས་ཚེ་རབས་ཐམས་ཅད་དུ།།བླ་མ་མཆོག་དང་དེ་ཡི་རྗེས་འཇུག་གི།།བྲན་ཏུ་གྱུར་ནས་ཅི་གསུང་བཀའ་སྒྲུབ་ཅིང་།།མཉེས་པས་རྗེས
སུ་འཛིན་པ་ཡོད་གྱུར་ཅིག།འཁོར་བའི་མཐའ་དང་ལུས་ཅན་མཐའ་དེ་སྲིད།།ལུས་དང་ལོངས་སྤྱོད་དགེ་བ་ཀུན་སྤུངས་ཏེ།།ཉམ་ཐག་མ་རྒན་རྣམས་ཀྱི་གཡོག་བགྱིད་ཅིང་།།དེ་ཀུན་རྫོགས

སངས་རྒྱས་པའི་ཆོས་འཛིན་ཤོག།གནས་སྐབས་སུ་ཡང་བརྒྱུད་པ་རིན་པོ་ཆེའི།།བྱིན་རླབས་ཉི་མ་སྙིང་ལ་ལེགས་འཆར་ཞིང་།།དབེན་པའི་གནས་སུ་ཆེ་འདི
མཐར་བྱས་ཏེ།།མཚུངས་མེད་བླ་མའི་དུང་དེར་འགྲོ་བར་ཤོག།དེ་ལྟར་ཀློང་ཆེན་སྙིང་གི་ཐིག་ལེའི་ཐུན་མོངས་ཕྱི་ནང་གི་ཁྲིད་ཡིག་མཚུངས་མེད་བླ་མ་དམ་པའི་ཞལ་རྒྱུན་ལྟར་བྲིས་པ་འདི
ཡང་།སྔ་སོར་རྗེ་བླ་མའི་ཞལ་སློབ་སྡོམ་བརྩོན་དམ་པ་སྒྲོན་མཚེ་རིང་ནས་ཁོང་རང་གི་ཐུགས་ལ་གང་ངེས་ཟིན་རིས་སུ་བྲིས་ནས་བྱིན་ཏེ།འདི་ལ་གཞི་བྱས་ནས་ཁྱེད་ཀྱིས་རྗེའི་ཞལ་རྒྱུན་བཅོས་མེད།
ཀྱི་ཁྲིང་ཡིག་ཅིག་ཅིས་ཀྱང་བྲིས་ཤིག་ཅེས་ནན་ཏན་གྱིས་བསྐུལ་བ་དང་།ཁྱད་པར་རྗེ་བཙུན་བླ་མ་མཆོག་གི་སྲིན་གྲོལ་གྱི་བསྟན་པ་འཛིན་པའི་རྒྱལ་ཆབ་སྤྲུལ་པའི་སྐུ་རིན་པོ་ཆེ་ཀུན་བཟང་ཐེག་མཆོག
རྡོ་རྗེའི་ཞལ་སྔ་ནས་བྲི་གཞིའི་ཤོག་བུ་དང་བཅས་པ་གནང་ནས་ལན་གྲངས་གཉིས་གསུམ་གྱི་བར་དུ་གསུང་གིས་བསྐུལ་བ་དང་།སླར་ཡང་སྐྱབས་མགོན་བླ་མ་དམ་པའི་གདམས་ངག་གི་བརྒྱུད་པ
འཛིན་པའི་ཐུགས་སྲས་ཡོངས་ཀྱི་ཐུ་བོ་ཡོངས་རྫོགས་བསྟན་པའི་མངའ་བདག་སྲུ་ཞབས་རིན་པོ་ཆེ་གཞན་ཕན་མཐའ་ཡས་འོད་ཟེར་ནས།རྗེ་བླ་མའི་ཞལ་རྒྱུན་གསུང་སྤོས་ལྟར་ཡི་གེར་བྲིས་ན།

བླ་ས་དྲན་པའི་མོས་གུས་ཀྱི་གསོས་སུ་འདུག་པས་ཅིས་ཀྱང་བྲིས་ཤིག་ཅེས་གསུང་གིས་དབུགས་དབྱུང་གནང་བ་དང་།གཞན་ཡང་ཇི་སྲིད་བྱང་ཆུབ་སྙིང་པོའི་མཐས་གཏུགས་པ་དེ་སྲིད་དུ་མེ་མར
གྱི་འོད་དང་སྡོང་བུ་ལྟར་འགྲོགས་པར་ངེས་པ།དཔྲལ་བའི་མིག་ལྟར་བརྩེ་བའི་རྡོ་རྗེའི་མཆེད་པོ་དུ་མས་ལེགས་སོའི་དབུགས་དབྱུང་དང་བློ་གྲོས་ཀྱི་ཟུར་གསོས་ཐོབ་པ་ལ་བསྟེན་ནས།མཚུངས་མེད
གྲུབ་བརྒྱའི་གཙུག་རྒྱན་རིག་འཛིན་བྱང་ཆུབ་རྡོ་རྗེའི་ཞལ་སྔ་ནས།ཨོཾ་རྒྱན་འཇིགས་མེད་ཆོས་ཀྱི་དབང་པོ་ཞེས་མིང་གི་ཅོད་པན་བྱིན་པ་ཡིན་ན་ཡང་།དོན་ཏུ་དུག་ལྔ་མེ་འབར་ཨ་བུ་ཧྲལ་པོར་འབོད
པའི་གདོལ་སྤྱོད་མཁན་དེ་ཉིད་ཀྱིས།རུ་དམ་ཨོ་རྒྱན་བསམ་གཏན་ཆོས་གླིང་གི་ཡང་དབེན་འཇིགས་བྱེད་དུས་དགྲའི་དབང་པོའི་ཕོ་བྲང་དབེན་པའི་ཡོན་ཏན་མ་ཚང་བ་མེད་པའི་རྒྱན་གྱིས་བརྗིད
ཆགས་པར་སྤྲས་ཤིང་།དྲོད་བཅུད་ཉི་ཟེར་གྱི་འོད་སྣང་སྤྱི་བོས་ལེན་ལ།བསིལ་བཅུད་བདུད་རྩིའི་ཐིགས་པ་རྐང་པས་འཐུངས་པའི་ལྗོན་ཤིང་དང་།འཁྲི་ཤིང་དང་།ལྕུག་མ་དང་།ཕང་ཕུང
དང་།ལྡུམ་བུ་དང་།སྡོང་པོའི་བྱེ་བྲག་རིགས་མི་གཅིག་པ་དུ་མའི་ཡལ་ག་དང་།ལོ་མ་དང་།མེ་ཏོག་དང་།འབྲས་བུ་འཕྱངས་འཕྲུལ་དྲ་བ་དང་།དྲ་བ་ཕྱེད་པར་བྲེས་པའི་ཁོང་སེང་ནས་སོ

བསངས་ནམ་མཁའི་བུ་མོའི་འཛུམ་ཟེར་གྱི་བདུད་རྩིས་སྙིང་ལ་སིམ་པ་ཅིར་ཡང་སྦྱིན་པའི་གནས་སུ།ལེགས་པར་གྲུབ་པར་བགྱིས་པ་འདིས་ཀྱང་མཐའ་ཡས་པའི་སེམས་ཅན་ཐམས་ཅད
ལམ་མཆོག་འདི་ལ་བརྟེན་ནས་གདོང་མའི་མགོན་པོའི་གཞི་ཀློང་དུ་རྣམ་པར་གྲོལ་བའི་རྒྱུར་གྱུར་ཅིག།ཨོཾ་སྭསྟི་སིདྡྷཾ།།གྲོལ་བ་དྲུག་ལྡན་ཀུན་བཟང་དགོངས་པའི་གཏེར།།ཀློང་ཆེན་ནམ་མཁའི་རྣལ་འབྱོར
ཕྱག་རྒྱས་བཀྲོལ།།ཀློང་ཆེན་སྙིང་ཐིག་ཅེས་གྲགས་གྲུབ་གཉིས་དཔལ།།འདོད་ཆུང་སྦྱིན་ལ་མཐུ་དང་རླབས་ཆེ་བ།།གང་དེའི་སྔོན་འགྲོའི་ཆོས་བཤད་ཐོས་ཙམ་གྱིས།།ཡིད་ཅན་བློ་སྣ་བཙན་ཐབས་སྒྱུར་ནུས་པ།།འཇིགས
མེད་རྒྱལ་བའི་མྱུ་གུའི་ཞལ་གྱི་ལུང་།།ཨོཾ་རྒྱན་ཆོས་ཀྱི་དབང་པོའི་ལེགས་གསུང་བཅུད།།གཏན་པ་མེད་པའི་ཆོས་སྦྱིན་སྒོ་འབྱེད་ཕྱིར།།སྡེ་བཞི་དགེ་བ་བཅུ་ལྡན་ཆོས་སྲིད་ཀྱི།།གཉེར་ཆེན་པདྨ་ལེགས་གྲུབ་དད་འབྱོར་ནི།།
རྫོགས་ལྡན་སྤྲིན་ལས་ཕྱི